উত্তর হোয়াংঘে প্রদেশ
উত্তর হোয়াংঘে প্রদেশ ( Hwanghaebuk-to ;কোরীয় উচ্চারণ: [ɸwa̠ŋ.ɦɛ.buk̚.t͈o̞] , আক্ষরিক অর্থ "উত্তর হলুদ সাগর প্রদেশ") উত্তর কোরিয়ার একটি প্রদেশ। ১৯৫৪ সালে পূর্বতন হোয়াংহে প্রদেশটি ভেঙে উত্তর হোয়াংঘে এবং দক্ষিণ হোয়াংহে প্রদেশ তৈরি করা হয়। এর রাজধানী সারিওন। প্রদেশটির উত্তরে পিয়ংইয়ং এবং দক্ষিণ পিয়ংআন, পূর্বে কাংওন, দক্ষিণে কায়সং শিল্প অঞ্চল এবং দক্ষিণ কোরিয়ার গেয়ংগি প্রদেশ এবং দক্ষিণ-পশ্চিমে দক্ষিণ হোয়াংহে অবস্থিত। ২০০৩ সালে কায়সং প্রত্যক্ষ শাসিত শহর (কায়েসং চিখালসি) কায়পুং কাউন্টি হিসাবে উত্তর হোয়াংঘের সাথে যুক্ত হয়। পরবর্তীতে, ২০১৯ সালে, এটি বিশেষ শহর (কায়েসং তুকপিয়োলসি) হিসাবে উন্নীত হয়। এভাবে এটি উত্তর হোয়াংঘে থেকে পৃথক হয়ে যায়।